**S.W.O.L.E 2K19 GOTY Edition**

**הרעיון הכללי**

במשחק ניכנס לנעליו (או יותר נכון לחור שלו 😉) של הגיבור שלנו אלי בולענים.  
אלי הוא בולען שחי בשלום בעולם עד שמגפה פרצה והפכה את תושבי העולם לזומבים צמאי בולענים!  
בתור הבולען האחרון שנשאר בחיים אלי חייב לנקות את העולם מהזומבים ולהציל את האנושות מאבדון.

**תיאור המשחק**

השחקן שולט באלי בולענים כאשר המטרה שלו היא לנקות את המפה מזומבים ולהתקדם לשלב הבא.  
אלי מתחיל כל שלב במצב התחלתי קטן אך הוא יכול לנצל את תנאי המפה כדי לאכול חפצים קטנים לגדול ולהתחזק כך שיוכל להתמודד גם עם הזומבים הגדולים ביותר.  
למשחק שלושה שלבים שלוקחים את אלי מסביב לעולם החל מערי מטרופולין למדבר יבש עד למעורת המבוך בביתם של הזומבים.

**מטרות המשחק**

* לאכול את כל הזומבים בשלב
* לצבור כמה שיותר נקודות בשלב

**אלמנטים מרכזיים במשחק:**

יכולות של אלי בולענים:

* בליעה של חפצים קטנים ממנו
* ניווט ברחבי העיר
* גדילה לאחר בליעה של חפצים

יכולות של הזומבים:

* ביצוע פטרולים ברחבי המפה
* שיטוט רנדומלי ברחבי המפה
* סריקה וחיפוש אחר אלי בולענים
* תקיפת אלי בולענים על ידי יריות

**מצלמה**


מצלמה אחת עוקבת אחר אלי בולענים מנקודת מבט עליונה של משפחתו שבשמיים (ז"ל אמא ואבא בולענים (כן הם יהודיים ב-lore תתמודד עם זה))  
המצלמה השנייה עוקבת אחר אלי בולענים מנקודת מבטו ברצפה.

שליטה במשחק

|  |  |  |
| --- | --- | --- |
| פעולת השחקן | מקלדת | עכבר |
| תזוזה | מקשי WASD |  |
| הסתכלות סביב (גוף ראשון) |  | הזזת העכבר |
| שינוי זווית מצלמה | C |  |
| התקדמות לשלב הבא | Enter |  |
| אתחול השלב לאחר הפסד | F |  |

**דמויות**

אלי בולענים  
קוראים לו אלי והוא אוהב לבלוע.  
זה כל מה שאתם צריכים לדעת עליו.



זומבים AKA "Zumbi-Chan"  
הזומבים פלשו לעולם וחיסלו את האנושות והבולענים.  
מי הם? מה המטרה שלהם? למה הם נהפכו לרעים? – כל זאת נגלה במשחק הבא שיהיה PreSequel.



**סצנות**

שלב 1 – אלי בעיר הגדולה

בסצנה זו אלי נתקל לראשונה בזומבים ולומד כיצד להתמודד עימם.  
אלי מתעורר באמצע העיר הגדולה לאחר בילוי בלילה שלפני ומגלה לחרדתו שכל האנשים והבולענים נעלמו וזומבים משוטטים בעיירה!  
באמצעות כתוביות בתחתית המסך (מה זה שוברים את הקיר הרביעי פה?) אלי לומד שהוא צריך לאכול חפצים לגדול ולהתחזק כדי להתמודד עם כל הזומבים שבמפה.  
האם לאלי בולענים יש את מה שצריך כיד להתמודד איתם? האם הוא יוכל להציל את האנושות? כל זאת נגלה בפרק הבא.

שלב 2 – פרק הבא (שלב המדבר)

הזומבים ראו כי אלי בולענים הצליח לנקות את הערים הגדולות שבעולם ונלחצו, הם פנו למכשפת הזומבים העתיקה וביקשו ממנה להרחיק את אלי בולענים הרחק מכאן, המכשפה הסכימה וכישפה את אלי לקצה השני של העולם.  
בינתיים אלי מנסה להתמודד עם הטראומה, כל העולם נהרס והוא לבד, כל האחריות מוטלת עליו אך זה יותר מדי הוא מתגעגע להוריו וחבריו ופונה פנייה חדה לאלכוהול.  
לאחר עוד לילה של שתייה רציפה שבה אלי בולענים בלע מפעל בירות שלם אלי בולענים מתעורר במדבר. מבולבל וסובל מחמרמורת הוא יודע שרק ייצור אחד מסוגל לעשות זאת – מכשפת הזומבים.  
אלי בולענים יודע כי הוא התעורר לקרב על חייו, הוא חייב לנצח את המפה ולהתקדם לשלב הבא כדי שיוכל לטפל במכשפת הזומבים (שדרך אגב היא נראית כמו זומבי רגיל אל תחפשו אותה במשחק) ולהכריח אותה להחזיר את המצב לקדמותו.

שלב 3 – יש מקום רק לאחד מאיתנו במשחק הזה

שנתיים עברו...  
המלחמה נגמרה אלי בולענים ניצח וניקה את כדור הארץ מהזומבים אך למרות זאת הוא עדיין לא מרגיש שלם. הרי למה כל זה היה אם בסוף הוא נשאר לבד בכדור הארץ כמו WALL-E הוא גם רוצה אהבה. הוא מבין שזה לא מגיע לו עד שהוא לא ייפטר מכל הזומבים אחת ולתמיד  
אלי פותח במאמצים אדירים ומשתמש בתורות פיזיקליות כדי לשגר את עצמו ליקום של הזומבים.  
הוא עשה זאת והגיע לבית שלהם שמעוצב כמו מבוך משום מה, זהו זה עכשיו זה הסוף אם הוא יצליח לעצור אותם הכל ייגמר והוא יוכל לצאת לגמלאות (עד ה-sequel או dlc).